cyanic-selkie/wikianc huggingface dataset:
Principia theoriae M
Status
Theoria M nondum perfecta est, sed substructura mathematica facta est, quae non solum cum omnibus theoriis chordarum sed etiam cum omnibus observationibus scientificis nostris ad universum pertinentibus congruit. Etiam multis constantiae mathematicae inquisitionibus approbata est, quibus multi conatus mechanicae quanticae et gravitatis coniungendarum defecerant.
Suetonius
Vita
Suetonii avus familiaris fuit aulae Gaii imperatoris; pater, cognomine Laetus, fuit eques et tribunus militum imperatore Othone anno 69. Scriptor ipse fortasse natus est Hippone Regio Africae (vide infra); fuit "adulescens" anno 88. De origine et nativitate id tantum scimus.
Rai Historia
Rai Historia (Italiane: Rai Storia) canale televisifici culturae Italici est. Ad RAIam pertinet et transmissionum initium fecit anno 2009.
Suetonius
Vita
Amicus fuit Plinii minoris, qui inter annos 97 et 106 nonnullas epistulas exstantis eo misit. Anno circiter 101, imperatore Traiano, Plinius pro Suetonio munus tribuni militum in Britannia sub L. Neratio Marcello obtinuit (Suetonius autem honorem deprecatus est); Plinius etiam pro eo anno 105 vel 106 ius trium liberorum obtinuit. Suetonius fuit vel cliens vel amicus Septicii Clari praefectus praetorio, cui opus suum De vita Caesarum dicavit.
Fridericus Naumann
Fridericus Naumann (natus die 25 Martii 1860 in Großpösna communi apud Lipsiam; mortuus Travemundae die 24 Augusti 1919), theologus, fuit rerum politicarum peritus Germanicus.
Principia theoriae M
Status
Quod dolendum est, nisi modum dimensionum altiorum observandarum invenire potuerimus – quod in technologia nostra non potest fieri – theoria M difficultates habebit praedictionum faciendarum, quae in laboratorio approbari possint.
Fridericus Naumann
Cursus honorum
Naumann ab anno 1907 legatus Dietae Imperii Germanici factionis liberalis fuit et ad annum 1918 mansit. Post primum bellum mundanum Naumann praeses novae factionis liberalis DDP electus est et 19 Ianuarii 1919 etiam legatus Consilium Formae Civitatis Constituendae creatus est.
Suetonius
Vita
Cursum publicum Suetonii cognovimus ab inscriptione honorifica Hippone Regio anno 1950 reperta. Fuit ab initio flamen (sed ubi, et apud quem deum, non liquet); postea iudex, imperatore Traiano; postea pontifex alicubi Vulcani; mox a studiis et a bibliothecis meruit Romae, ultimoque, imperatore iam Hadriano, ab epistulis Romanis. Eo tempore imperatori ipsi donavit "imagunculam" antiquam Augusti, quam Hadrianus postea "inter cubiculi Lares" colebat. Sed, si credimus Historiae Augustae, anno 121 vel 122 Suetonius cum Septicio Claro aliisque nonnullis a muneribus imperialibus demissi sunt "quod apud Sabinam uxorem . . . familiarius se tunc egerant quam reverentia domus aulicae postulabat." Nihil postea scimus de actis, nihil de morte Suetonii.
Opera
Indicem operum Suetonii in encyclopaedia Byzantina Suda habemus. Hodie servantur opus unum fere integrum, opera tria lacunosa.
Command & Conquer: Series Tiberiana
Argumentum
Terra a Globali Defensionis Initiativa divisa est in zonas tres: zona rubra, circiter triginta centesimae sunt, omnino Tiberio atque tempestatibus ionicis infecta est, ibi terra hominibus animalibusque inhabitabilis est, zonae flavae, i.e. dimidia pars terrae est, minus contaminate sunt, sed ibi GDI et fraterna Nodis pugnant, solum zonae caeruleae Tiberio vacuae sunt, ibi homines vivere possunt, circiter viginti centesimae ceterae sunt.
Tragoedia magna est ortus belli Tiberiani tertii. Fratres Nodis rocheta Philadelphiam astrovanem delevit, itaque generales et commandatores Globalis Defensionis Initiativae plurimi mortui sunt. Primo chaos multum in Globali Defensionis Initiativa fuit, Redmond Boyle imperator summus novus factus est. Reimpetus erat maximus, fraterna rursus e zonis caeruleis vehementer expulsa est. Tunc Redmond Boyle director iussit templum primum apud Bosniam et Herzegoviam situm canonae ionicae delendum esse, sed in templo illo bomba Tiberii liquidi fuit. Frustra Jack Granger de eventibus monuit, Boyle autem iussit. Eventus fuit explosio maxima et pars magna Europae orientalis meridialisque Tiberio infecta est.
Collegium Richard Stockton
Collegium Richard Stockton, vulgo Richard Stockton College of New Jersey est artium liberalium collegium in urbe Pomona in Nova Caesarea situm, anno 1969 conditum.
Command & Conquer: Series Tiberiana
Argumentum
Paulo post alieni nomine Scrin(e)s advenerunt, qui non solum urbes magnas velut Londinium aut Stuttgartum omnino devastaverunt, sed etiam in zonis rubris castra et turris altissimas posuerunt et maxime Tiberio studuerunt et Globalem Defensionis Initiativam atque fraternam ambas aggrediti sunt. Sed exercitum Scrinum nondum praeparatum ad bellum offensionis fuit, ars avocationis militaris Scrinum irrita fuit. GDI aedificium principale eorum et turris omnes praeter unam delevit. Constructionem huius turris in Calabria sitae fraterna ab Globali Defensionis Initiativa defendit, nunc turris inexpugnabilis est. Aedificio principali Scrinum deleto et hac turri ultima constructa Scrines "effugerunt".
Propositum Scrinum adhuc obscurum est, pars addita certe argumentum complebit.
Command & Conquer 3: Cainis ira
Omnis factio (GDI, Fraterna, Scrines) duae subfactiones habet, quibus facultates possibilitates copiasque propias sunt.
Actus primus
Lusor LEGION est, LEGION est computatrum strategicum, quod CABALi simile aedificatum est et fraternam post bellum Tiberianum secundum rursus in lucem ducat. LEGION est spes Cainis ultima, nam fraterna est divida in multos partes et quasi deleta.
Globalis Defensionis Initiativa
Exercitus Globalis Defensionis Initiativae, Anglice: Global Defense Initiative vel "GDI", a nationibus multis collectus et Consociationibus Nationum suppositus est. Anno 1995 mense Octobri die duodecima condita est; signum eius aquila aurea est. chartam Nationum Unitarum defendendam curat, itaque fraterna Nodis hostis maximus est.
Paulatim GDI organisatio civilis facta est, qui nunc a directoribus neque generalibus regitur. Imperatrix summa civilis prima fuit Kindsburg, quae propter impetum in Philadelphiam mortua est. Successor eius post tragoediam Philadelphiae fuit director Redmond Boyle civilista, qui ahhuc minister fisci fuerat.
Fraterna Nodis
Fraternae condiciones Tiberii multae placent, itaque iam messem ingentem fecerunt. Etiam fraterna Tiberium investigat, ut illo armis utantur et homines inficiant, investigatio Tiberii fraternae eminens est. Sectatores eius impetus seditiosos multos in civitates industriales faciunt. In nationibus Africae Asiaeque Europaeque orientalis fraterna multum valet.
Cain
Cain dux magnificus fraternae Nodis est, qui severissime imperium fratrum omnium tenet. Genti hominum novae studet et imperium mundi cupit. Adventum Tiberii prospexit. Cain ipse videtur immortalis esse et filius primus Adamo Evaeque, qui Abelum fratrem occidit. In ultima missione Abalienati in imo templo arca est, in qua הבל‎ (i.e. Hevel, Abel) inscriptum est. Ipse Messias nominatur.
Post bellum primum secundumque Tiberiense Cain ex oculis elapsus est. GDI et nonnulli fratres eum mortuum duxerunt. Sed Cain iterum rediit dicens orationem claram hanc: "Messias necari non potest".
Cain notitiam habuit Scrinum, quia possessor Taciti primus fuit. Impetum Globalis Defensionis Initiativae in templum primum provocavit. Ibi investigatores fraternae bombam Tiberii liquidam construxit. Postquam Canona Ionica in templum coniecit, bomba liquida detonavit. Eadem explosio Scrines inescavit. Cain ipse in corde datorum Scrinum iam inscriptus est persona "originis geneticae ignotae".
Consociatio ex pacto Atlantico Septentrionali
Consociatio ex pacto Atlantico Septentrionali, sive Civitates Foederis Atlantici Septentrionalis, litteris compendiariis NATO sive OTAN sive Latine CFAS, hodierna consociatio militaris est, quam anno 1949 Vasingtoniae plurimae civitates Americae Septentrionali et Europae Occidentalis sitae adversus Unionem Sovieticam, terras, civitatesque ei subiectas condiderunt. Quoniam belli nimis studiosa esset, civitates Europae Orientalis anno 1955 Pactum Varsoviense inierunt. Foedere Varsoviensi abrogato, OTAN autem mansit, immo aucta est. A die 1 Octobris 2014, secretarius generalis consociationis fuit Ioannes Stoltenberg.
Praesidium consociationis Haren in vico Regionis Bruxellanae Belgiae, ac praesidium Effectionum Imperii Sociati prope Montem Belgiae iacet.
1949
Pactum Vasingtoniae mense Aprili anno 1949 sanctum est a praesidibus duodecim civitatum, quae erant Civitates Foederatae Americae, Canada, Britanniarum Regnum, Francia, Lusitania, Belgica, Luxemburgum, Nederlandia, Dania, Norvegia, Italia, Islandia.
Command & Conquer: Series Tiberiana
Scrines
Bello Tiberiense tertio Ichor LQ-Explosio facta est, sed occupatio tarrae irrita fuit, quia primum Terra non omnino contaminata erat, secundum incolae terrae in Scrines et naves impetum fecerunt et denique exercitum Scrinum nondum praeparatum ad bellum offensionis. Postquam unam turrim construxerunt, Scrines "effugere" debuerunt. Scrinibus fugientibus autem Imperator Summus dixit: "Praeparate exercitum invasionis! Terra cadet...!"
Tiberium
Tiberium materia singularis est, dicitur cometis illud mundo intulisse. Primum Tiberium Italiae prope Tiberim flumen inventum erat, itaque GDI illum Tiberium nominavit. Cain autem dicit, Tiberium nomen a Tiberio Caesare trahere. Ex humo mineralia metallaque traherens Tiberium celerrime crescit et paene ubique diffunditur. Quamquam hominibus ac stirpibus periculosum et venatum est, civitates multae copiam Tiberii petunt, quia materia pretiosa facillime meti potest.
Renatus Schifani
Renatus Schifani (Italice Renato Schifani natus die 11 Maii 1950 Panormi), alumnus Universitatis Panormitanae ubi iuribus studuit, est iuris consultus et vir publicus Italicus novae factionis Populi Libertatis. Die 29 Aprilis anno 2008 praeses Senatus rei publicae Italicae electus est. A die 14 Octobris 2022 praeses Siciliae meret.
Command & Conquer: Series Tiberiana
Tiberium
Primo saeculo 21 Tiberium periculum tarrae omni factum est; celerius celeriusque crescit. Rebus pecuniariis Globalis Defensionis Initiativae investigatio Tiberii proficit, sed tamen celere incrementum tadari non potest. E vicis Africae primis incolae Globali Defensionis Initiativae educendi sunt, ibi enim maxime diffunditur.
Consociatio ex pacto Atlantico Septentrionali
1952
Anno 1952 accesserunt Graecia et Turcia.
Command & Conquer: Series Tiberiana
Tiberium
Tiberium terram formare videtur, ut Scrines hic vivere possint aut Terra fonte materiae utantur. Tiberium a Scrinibus Ichor vocatur; Ίχωρ est verbum Graecum, quod Lympha aut  sanguis deorum significat. Tiberium ipsum autem non a Scrinibis creatum esse videtur.
Nexus externus
Tres zonae terrae bello Tiberiensi tertio, i.e. modificatio programmatos nomine Google Terra
Consociatio ex pacto Atlantico Septentrionali
1955
Anno 1955 accessit Germania Foederata
1966
Die 21 Februarii, Carolus de Gaulle praeses Franciae nuntiavit exercitum Francicum sub imperio NATO non iam futurum esse, quod periculum belli minuta esset.
1982
Anno 1982 accessit Hispania.
Publius Seius Fuscianus
Publius Seius Fuscianus (natus mortuusque anno ignoto) senator Romanus saeculo secundo exeunte fuit. Seius amicus longaevus Marci Aurelii imperatoris fuit et una cum eo philosophiae studuit. Fuit consul suffectus anno 151 aut antea et consul II ordinarius anno 188 creatus est. Eo anno et ad annum 189 praefectus urbi Romae fuit. Hoc officio Pertinax ei secutus est. Ante Seium ad iudicia contra Christianos gerebantur.
Consociatio ex pacto Atlantico Septentrionali
1999
Anno 1999 accesserunt Res publica Bohemica, Hungaria, Polonia.
2004
Anno 2004 7 civitates Europae Orientalis accesserunt: Lithuania, Lettonia, Estonia, Romania, Bulgaria, Slovenia, Slovacia.
2009
Anno 2009 accesserunt Croatia et Albania.
2020
Die 27 Martii 2020 Macedonia Septentrionalis membrum est facta colloquiis diurtunis propter litem de nomine cum Graecia finitis.
2023
Die 4 Aprilis 2023, Finlandia socius facta est post recognitionem Turciae.
Bellum Iugoslaviense primum
A die 12 Aprilis 1993 usque ad 20 Decembris 1995, OTAN caelum supra Bosniam et Herzegovinam tuebatur adversus aeroplana militaria hostium. Die 28 Februarii 1994, quattuor aeroplana Rei publicae Serbicae in domos in terra sitas impetum factura e caelo deiecit; tunc primum OTAN tamquam Consociatio (non singulae civitates hac Consociatione iunctae) armis missilibusque usa est.
A die 30 Augusti ad 20 Septembris 1995, pyrobolos displodentes in copias Rei publicae Serbicae Seraium et Gerapolim expugnaturas iaciebat.
Pacto anno 1995 in Dayton facto copias paci tuendae IFOR, postea SFOR, in Bosnia et Herzegovina collocavit; quas anno 2004 Unio Europaea suscepit.
Bellum Iugoslaviense secundum (vel Cosoviense)
Die 24 Martii 1999, OTAN in Foederatam rem publicam Iugoslaviam pyrobolos displodentes 78 dies eo consilio deiciebat ne Albani ex Cosovo ab exercitu Serbico ulto expellerentur; plurima aedificia eo tempore pyrobolis destructa (adhuc de aedibus stationis televisificae et legationis Sinarum et aliis quoque aedificiis acriter disputatur), homines 1200 vel 2500 mortui, 55 vulnerati.
Die 12 Iulii 1999, copiae OTAN paci faciendae KFOR Cosovum invaserunt. Secundum decretum Consilii Salutis Consociationis Nationum n. 1244 ibidem securitatem publicam tuentur et copias Consociationis Nationum adiuvant.
Iraquia
In Iraquia, OTAN milites novi exercitus Iraquiae exercet. Ibidem anno 2005 mense Septembri academiam militarem instituit.
Afgania
OTAN ab anno 2003 in Afgania exercitum ISAF ad securitatem civium in Afgania tuendam, potestatem gubernii eiusdem civitatis maiorem reddendam et eandem civitatem renovandam institutum administrat
Supinum
Supinum in lingua Latina est substantivum verbale, quod consilium propensionemve significat. Supina in casibus ablativo et accusativo solum inveniuntur, tamen rarum dativum supinum in-tui desinens ("Quia istaec lepida sunt memoratui" Bachides, 62) a Plauto scriptum est. Accusativum supinum verbis motus adhibetur ad consilium significandum. Ablativum supinum  designationis seperationisve significationes exprimere potest.
In lingua Latina duo sunt tempora supini:
Supinum accusativum I
Supinum I in Lingua Umbria adhibitum est in sententia "aseriato etu" ("observatum ito" in Lingua Latina). Latina supinum accusativum "spectatum ire" ab infinitivo regulari Linguae Sanscritae primum ortum est. Infinitivus regularis in Sanscrita -um terminum item habet.
Lingua Latina accusativum supinum in -um desinit (exempli gratia: "regō, rēxī, rēctum", supinum I "rēctum"). Supinum I adhibetur cum verbis motum indicantibus.
Supinum in -um desinens apud verbum iri ponitur ad infinitivum passivum futurum creandum. Exemplar est “si sciret se in solitudine Aegyptiorum trucidatum iri” (De Divinatione. Cicero). Haec constructio rara est atque sententia "dixerunt fore ut amer" (dixerunt me amatum iri) saepe adhibetur.
Supinum ablativum II
Ablativum supinum in -ū desinit atque cum adiectivis saepe adhibetur (exempli gratia: "regō, rēxī, rēctum", supinum II "rēctū"). Ablativum supinum duas usus continet, videlicet significationibus designationis seperationisque utitur. Sunt philologi qui supinum II ex dativo finali primordialiter cortum esse credant. Primo supina Latina ex dativo supino Linguae Umbrae orta sunt (Umbr. dat. Trifu, trifo). Dativum supinum in -ui cadens a locativa forma postmodum substitutum est.
Exemplaria ablativi supini sunt:
Ablativum supinum apud subiectum adhibetur:
Ablativum supinum apud substantivum adhiberi potest:
Ablativum supinum ad auctoris annotationem inducendum adhiberi solet:
Ablativum supinum apud dativum verbum adhibetur:
Scriptores Romani ablativum supinum apud verbum posuerunt. Hae sunt ablativa verba separationis:
Ablativum supinum apud gerundivum raro adhibetur:
Supinum dativum III
Lingua Latina archaica dativum supinum rarum in tui- cadens extitit (exempli gratia: "praedō, praedāvī, praedātum", supinum III "praedātūi").
Henricus Gulielmus Brands
Henricus Gulielmus Brands (natus anno 1953) est historicus CFA Americanus qui apud Universitatem Texanam Austinopoli docet.
Yokohama
Yokohama (Iaponice 横浜市 Yokohama-shi) est urbs mediá Iaponia sita.
Clima
Urbi Yokohamae clima est subtropicum humidum per enumerationem Köppen–Geiger, aestatibus calidis humidisque, hieme mitiori atque interdum frigidiori; temperatura aëris media mense Ianuario 6° atque mense Augusto 27°, minima inter 2° et 24°, maxima inter 10° et 31°, sed minima extrema usque hodie nota die 24 Ianuar 1927 −8.2°, maxima extrema die 11 Augusti 2013 37.4°; pluviis mense Decembri ad 55 mm tantum, mense Septembri 234 mm, anno toto non minus quam 1 689 mm, nivibus mensibus Ianuario cum Februario ad 5 vel 6 mm elevatis, pluvio mensuali omnino maximo 761.5 mm mense Octobri 2004; diebus pluviosis per annum totum fere 119 incidentibus; humiditate relativa inter mensuras 53% (mense Ianuario) et 78% (mense Iunio) reperta, horis solis fulgentis per annum totum 1 964 relatis.
Lucius Bruttius Quintius Crispinus
Lucius Bruttius Quintius Crispinus (nescimus, quando natus mortuusve sit) senator Romanus patricius saeculo secundo exeunte fuit. Pater eius Lucius Fulvius Rusticus Gaius Bruttius Praesens annis 153 et 180 consul ordinarius creatus est. Soror Bruttia Crispina Commodo imperatori nupsit. Anno 187 Crispinus ipse consulatum ordinarium gessit. Filius eius Gaius Bruttius Praesens anno 217 consul ordinarius electus est. Filius alter Lucius Bruttius Crispinus hunc magistratum anno 224 gessit.
Iacobus de Partibus
Iacobus de Partibus, vulgo Jacques Despars (anno circiter 1380 in pago Tornacensi natus; mortuus die 3 Ianuarii 1458) fuit clericus et medicus.
Alumnus fuit universitatum Montispessulanensis et Parisiensis. Primus medicus meruit iuxta regem Carolum VII. Magnum opus eius fuit expositio in Canonem Avicennae; etiam versionem interlinearem confecit Practicorum Alexandri Tralliani; item summula remediorum Antidotarii pseudo-Mesue.
Bigamia
Bigamia est status vel actus hominis iam in matrimonium iuncti qui alterum matrimonium contrahit (vel contrahere conatur, ubi alterum matrimonium causa bigamiae irritum habetur).
Cum vocabulum polygamia plerumque statum legitimum in civitatibus ubi licet designet, bigamia ex consuetudine in usu est in civitatibus quae monogamiam praescribunt et igitur designat statum irregularem, plerumque scelus.
Matrimonium secundum - bigamicum - in multis civitatibus quae monogamiam praescribunt nullum est (et iudex pronuntiabit id ex tunc inefficax esse), sed in nonnullis modo ab auctoritate ex nunc solvi potest.
Bigamia in iure Romano
Anno 285 imperatores Diocletianus et Maximianus decreverunt:
Procopius
Procopius Caesariensis, Graece (natus Caesareae Palaestinae anno 500 vel paulo antea; mortuus 560/565 p.C.n.) fuit rerum gestarum scriptor tardae Graecitatis: dignum est maioris famae opus eius in octo libros divisum, in quo bella imperatoris Iustiniani narrat. Scripsit etiam De aedificiis et Anecdota sive Historiam arcanam.
Procopius fuit a principio advocatus et orator, sed ab anno 527 adsessor Belisarii ducis exercituum Romanorum; iuxta eum igitur in bellis Persico, Vandalico et Gothico meruit in Iberia, Africa et Italia usque ad annum fere 542, quo anno Constantinopolim reversus plagam inguinalem saevire observavit et in opere suo historico descripsit. Anno 560 ad dignitatis gradum "viri illustris" ab imperatore elatus est; anno 562 praefectus urbi meruit (aut ille ipse aut alius quis eiusdem nominis).
Maurus, Sergius et Pantaleo (sancti)
Sancti Maurus, Sergius et Pantaleo (Bethleem,... - Vigiliis, 27 Iulii 117) sunt sancti et martyres Ecclesiae Catholicae Romanae, patroni urbis Vigiliarum in Apulia, ubi martyrizati sunt tempore Traiani imperatoris.
Prandium Keith Floyd ultimum
Prandium pro amica sua Celia Martin die 14 Septembris Keith Floyd dedit in taberna Hix Oyster and Fish House, patrono Marco Hix, in urbe Lyme Regis. Ferculum lagopodis selegit; coquus autem alectorem per errorem intulit. Floyd eodem die moriente, taberna postridie idem ferculum sub titulo "Keith Floyd's Last Lunch" venditavit, scilicet Prandium Keith Floyd ultimum.
Lingua Casmirica
Lingua Casmirica seu Caspiraea ad linguas Indicas pertinet e divisione Indoiranica familiae Indoeuropaeae. In India adhibetur in regione vallis Caspiraeorum civitatis Jammu et Kashmir; plerique et lingua Urdu loquuntur; ibi locutorum 6.797.587 a censoribus anno 2011 reperti sunt. Est lingua officialis eius civitatis, unaque inter 22 linguas Indiae schedulo enumeratas. Pauci Casmirice loquentes in Pakistania, Britannia necnon Civitatibus Foederatis habitant.
Anno 1908 Georgius Abraham Grierson, qui huic linguae assidue studuit, sic scripsit: "Kashmiri is the only one of the Dardic languages that has a literature" ("sola inter linguas Dardicas lingua Casmirica litteris ornatur"). Litterae Casmiricae a saeculo fere 13 nobis servantur. E verbis Griersoni apparet linguam Casmiricam interdum in serie linguarum Dardicarum enumerari; alii autem substratum linguisticum Dardicum recognoscunt, linguam autem in serie Indica boreoccidentali includunt.
Index sodalium Academiae Francicae secundum cathedram
Vide etiam paginam Academia Francica dicatam.
Inter Rerum Francicarum eversionem accurate tempus quod dicitur Terroris Regimen decreto die 8 Augusti 1793 academiam abolevit. Napoleo die 23 pluviose anno XI (id est die 23 Ianuarii 1803) iussit academia ut Instituti Francici secunda sectio restitui et die 21 Martii 1816 ea rex Ludovicus XVIII iterum nomen Academiam Francicam imposuit.
{| align=center cellspacing="5" cellpadding="12" border=1 ! width="50%" bgcolor=#ECECEC| Cathedrae impares!! width="50%" bgcolor=#ECECEC| Cathedrae pares
Immaculata Conceptio
Immaculata Conceptio Beatae Virginis Mariae est doctrina Ecclesiae Catholicae quae Virginem Mariam esse illibatam declarat, a peccato originali a momento suae conceptionis liberam. Quae doctrina, saepe cum eius partu virginali vel annuntiatione Christi confusa, de conceptione Mariae in utero Sanctae Annae matris tractat.
Maria ergo concepta modo humano, tamen praeservata celebratur a labe originali, id quod expressum est in graduali missae secundum ritum ut dicunt Tridentinum verbis depromptis e Cantico Canticorum paucis mutatis: "Tota pulchra es, Maria: et macula originalis non est in te." Iam ab Origene vocatur immaculata, et festa eius Immaculatae Conceptionis diutissime in Christianismo celebrata, dogma a Pio Papa IX die 8 Decembris 1854 in "Ineffabilis Deus" constitutione apostolica declarata est. Inde quotannis die 8 Decembris sollemnitas Conceptionis Immaculatae Beatae Mariae Virginis celebratur.
Receptorium adrenergicum alpha 2
Receptorium adrenergicum α2 est simul grex quattuor receptoriorum neurotransmissoris adrenergicorum et receptoriorum proteino G copulatorum. Neurotransmissores stimulantes sunt noradrenalinum et adrenalinum principales, atque nonnullae aliae agonistae notae sunt.
De diversis subtypis receptoriorum α2 iam relata sunt, ut α2A, α2B, α2C. Non in mammaliis invenitur α2D. Distributio subtyporum in corpore diversa est.
Effectus agonistarum α2 possunt esse sedatio, analgesia, vasodilatatio, bradycardia.
Physiologia
Receptorium adrenergicum α2 (RAα2) est superfamiliae receptoriorum proteino G copulatorum membrum. Neurotransmissores, qui in receptorium α2 incidunt, sunt noradrenalinum (cum affinitate maiore α receptoriorum) et adrenalinum (cum affinitate maiore β receptoriorum). In corporis organis diversorum munerum agunt.
In cortice praefrontali cerebri RAα2 cognitioni servant. Receptoria α2 momentum etiam gubernationis pressionis sanguinis habent.
Inveniuntur
Receptoria proteino G copulata
Receptoria proteino G copulata (RPGC) in genere, cum stimulata, signa per proteina GTP (guanosinum triphosphatum) ligantia (proteina G dicta) transmittunt. Receptoriis subunitates helicales septem sunt, quibus membranam cellularem transgreditur. Receptoria α2 in endothelio vasorum sanguineorum diversorum reperiuntur, quo ea effectus suos per proteinum G inhibens (Gi) et postea per oxidasem acidi nitrici, cum formatione acidi nitrici (NO), ita vasodilatationem permittens, exercent.
Cognitio et corticis praefrontalis receptoria α2
Una cum receptoriis α1 (RAα1) etiam receptoria α2 (RAα2) in cortice praefrontali ad cognitionem referunt. Videtur, ut methylophenidatum, medicamentum tractationis conturbationis hypercineticae cum attentionis defecto (CHAD), in parte effectus emendativos ope RAα2 perficit.
Munera receptoriorum α2 pressionis fluxusque sanguinis
Receptoria adrenergica α2 (RAα2) inveniuntur in cerebro, corde, renibus, vasibus sanguineis. Centralia RAα2A centrorum cerebralium pressionem sanguinis et in sanguine multitudinem noradrenalini minuit, peripherica RAα2B retentionem natrii et vasoconstrictionem perficit, peripherica quoque RAα2C vasoconstrictionem frigore inductam causat.
Pathophysiologia
Polymorphismi receptoriorum α2 significatio morborum cardiovascularium habent.
Agonistae receptoriorum α2
Agonistae α2 sunt substantiae, quae receptoriis α2 cellulas stimulant. Effectus earum possunt esse sedatio, analgesia, vasodilatatio, bradycardia. Exempla sunt:
Iosephus Pontiggia
Iosephus Pontiggia ( Novi Comi die 25 Septembris 1934 natus; Mediolani die 27 Iunii 2003 mortuus) fuit scriptor Italicus. Anno 1989 operis  La grande sera gratia Praemium Strega accepit.
Franklin Comitatus (Texia)
Franklin Comitatus  (Anglice:  Franklin County) est Texiae comitatus in Civitatibus Foederatis Americae 9458 incolarum (anno 2000). Comitatus, cuius caput est urbicula Mount Vernon, anno 1875 creatus est. In hoc comitatu decima pars incolarum (8.9 %) oriunda e America Latina est.
Cosium (Liguria)
Cosium (seu Cuxius, Castrum Cuxii) (Italiane: Cosio di Arroscia; Cuxe in sermone Ligurum) est oppidum Italiae et municipium, in Regione Liguria ac in Provincia Imperiensi situm.
Geographia
Municipium in Valle torrentis Adrosii situm.
Nexus externi
Pagina interretialis
Thomas Cobham
Thomas Cobham (natus die incognito; mortuus die 27 Augusti 1327), clericus, fuit breviter anno 1313 a die 28 Maii usque ad diem 1 Octobris archiepiscopus Cantuariae et postea a die 31 Martii 1317 usque ad mortem Vigorniae archiepiscopus.
Lingua Vedda
Lingua Vedda ad Linguas Indicas e divisione Indoiranica familiae Indoeuropaeae pertinet. In Taprobane adhibetur.
Lingua Dhivehi
Lingua Dhivehi seu Maldiviana ad linguas Indicas e divisione Indoiranica familiae Indoeuropaeae pertinet. In insulis Maldivis adhibetur necnon in insula Malicoy et in urbe Trivandrum Indiae; est lingua nationalis Maldivarum.
Glossarium antiquissimum linguae Dhivehi anno fere 1607 ab exploratore Francisco Pyrard de Laval confectum est. Gulielmus Geiger philologus Germanicus multa utilia de hac lingua divulgavit.
Dialecti distinguuntur Male (iuxta caput civitatis adhibita), Maliku Bas (insulae Malicoy) et meridionales, scilicet Huvudu, Foa Mulaku et Addu: sermones meridionales satis inter se intelleguntur, sed qui dialecto Male utuntur alios sermones minime cognoscunt. Lingua Dhivehi scriptura Thana, in his insulis inventa, sed et abecedario Latino conscribitur.
Astronomicon
Astronomicon vel Carmen eclipsibus solis et lunae est brevis poema quinquaginta et quinque hexametrorum latinorum, a Sisebuto rege Visigothorum scriptum, inter annos 612 et 621 conpulsum et ad amicum regis Isidorum Hispalensem dicatum. Poema narrat de eclipsibus in aevo tumultis bellicis aetatis Sisebuti, contra Vascones et Cantabros pugnantis. Astronomicon est responsum regis Susebuti ad Isidorum, quia episcopus primus regi dedicavit opus De Natura rerum.
Collingsworth Comitatus
Collingsworth Comitatus  (Anglice:  Collingsworth County) est Texiae comitatus in Civitatibus Foederatis Americae 3206 incolarum (anno 2000). Comitatus, cuius caput est urbicula Wellington, anno 1876 creatus est. In hoc comitatu quinta pars incolarum (20.4 %) oriunda e America Latina est et haud Anglice domu (18.2 %) loquitur.
Iohannes Blundus
Iohannes Blundus aut Iohannes Blondus natus circa annum 1175; mortuus anno 1248), clericus, fuit breviter anno a die 26 Augusti 1232 usque ad diem 1 Iunii insequentis anni archiepiscopus Cantuariensis.
Thomas Secker
Thomas Secker (natus in Sibthorpe Notingehamiae anno 1693; mortuus die 3 Augusti 1768) fuit a die 21 Aprilis 1758 usque ad mortem archiepiscopus Ecclesiae Anglicae Cantuariensis. Antea Secker Bristolii et Oxoniae episcopus fuerat.
Triangulum (constellatio)
Triangulum est constellatio non ita spectabilis caeli septentrionalis. Tribus e stellis constat, quarum una tertiae magnitudinis est. Sed etiam aliae stellae non tam lucidae huic constellationi insunt, e quibus Iohannes Hevelius Triangulum Minus constellationem fecit, quae res autem posteris non placuit ut Triangulum Minus non sit inter constellationes ubique acceptas.
Triangulum iam inter 48 constellationes temporum antiquorum a Claudio Ptolemaeo commemoratas erat. Apud Graecos Trigonon vel Deltoton nominabatur. Nomen stellae Ras al Muthallath (quae secundum splendore locum tenet) Arabicae originis est, 'Caput Trianguli' significans.
In caelo Hemisphaerii Australis invenitur alterum triangulum, nempe Triangulum Australe appellatum.
Numeri excerpti sunt e mensionibus satellitis Hipparcos nominatae Hipparchos catalogue: query form apud archive.ast.cam.ac.uk.
Nebulae
In Triangulo Nebula Trianguli (M33) est, 23 centena milia spatiorum lucis annuae remota. Praeter Nebulam Andromedae proximus galaxias maior est. Una cum Nebula Andromedae atque Via lactea nostra necnon multis parvis galaxiis Turmam localem fingunt. Nebula Trianguli anno 1764 a Carolo Messier inventa est.
Lingua Dogurica
Lingua Dogurica ad linguas Indicas pertinet e divisione Indoiranica familiae Indoeuropaeae; interdum in serie linguarum Pahari enumeratur. In India adhibetur in regione Jammu civitatis Jammu et Kashmir. Ab anno 2003 Dogurica inter linguas Indiae 22 schedulo enumeratas includitur. Litterae Doguricae, olim in scriptura Takri notatae, e saeculo fere 18 servantur.
Petrus Ackroyd
Petrus Ackroyd (Londinii natus die 5 Octobris 1949) est fabularum et vitarum scriptor Anglicus.
Georgius Braque
Georgius Braque (natus die 13 Maii 1882 Argentolii in praefectura Vallis Esiae; mortuus Lutetiae die 31 Augusti 1963) fuit pictor, graphicus et sculptor Francicus more Cubismo et glutinamento. Lyceum Francisci I Franciscopolitanum frequentavit.
Nicolaus Iosephus Jacquin
Nicolaus Iosephus Jacquin sive de Jacquin (vulgo Nikolaus Joseph von Jacquin), natus Lugduni Batavorum 16 Februarii 1727, mortuus Vindobonae 26 Octobris 1817, fuit medicus, chemicus, botanicus Hollandensis.
Post studia medica apud Universitatem Lugdunensem Batavorum, Lutetiam, dein Vindobonam migravit.
Inter 1755 et 1759 a Francisco I imperatore in Indias occidentales et mediam Americam missus est, ad plantas inveniendum pro collectionibus Palatii Belli Fontis.
In anno 1762 factus est Professor Mineralogiae in Schemnitz (hodie Banská Štiavnica Slovaciae).
In 1768 fit Professor Botanicae Chemiaeque apud Universitatem Vindobonensem, atque Rector Horti botanici Vindobonensis. Morte ei succedit filius, Iosephus Franciscus de Jacquin.
Eius memoriae dedicata sunt genera Jacquinia (Theophrastacearum) et Jacquiniella (Orchidacearum).
Hermannus Weller
Hermannus Weller (natus Gamundiae die 4 Februarii 1878; mortuus Tubingae die 9 Decembris 1956) fuit poeta Theodiscus Lingua Latina nova scribens.
Vita
Universitate Tubingae philologiae classicis studebat et annis 1913 ad usque 1931 in oppido Ellwangen magister gymnasii docuit. Anno 1930 habilitatus est et ab anno 1931 etiam professor Indologiae Universiatis Tubingae et socius Academiae Regiae Disciplinarum Nedelandicae factus est. Litterarum Latinae peritus et duodeciens nummum aureum Certamen poëticum Hoeufftianum ceperet.
Elegia Y
Anno 1936 Latinam scripsit elegiam Y, quacum in certamini Hoeufftiano Universitatis Amstelodamiensis interfuit. Nummum aureum anno 1937 addictum est. Quod factum stupendum est, quia id, de quo agitur, in ea elegia contra ideologiam rassismi et violentiam antisemitismi, sicut "Nox crystallorum" se direxit.
Gulielmus Chillenden
Gulielmus Chillenden aut Adam de Chillenden appellatus (natus die ignoto; mortuus die 13 Septembris 1274), monachus, fuit breviter a die 9 Septembris 1270 usque ad annum 1272, cum a papa Eduardi I Angliae regis iussu depositus est, archiepiscopus Canturiae.
Hermannus Weller
Versus 125–156
Tum sic incipit A: "Animos attendite, cives:     Grammaticus (—tremui!—), credite, noster amat.   Noster amat Latio—pudor est—non nomine dignam      Quaeque peregrinos praeferat ipsa sonos.   Sic ergo malus iste potest corrumpere mores!      Perdidit iste viros et muliebre genus.   Fecit, ut ille bibo vapidum proflaret Iacchum      In nostros, media carmina nocte legens.   Sed tamen hoc levius (—tulimus graviora, Quirites—);      Est aliud, quod nos dira timere iubet.   Sermonem studet hic sensim vitiare Latinum:      Publica res agitur vitaque nostra, viri!   Nec, quia sacra lues nondum pervenit ad ima      Viscera, securi spernite tale malum:   Saepe levis raptim creverunt semina morbi      Corporaque horrendae tota dedere neci;   Saepe latens scintilla feros surrexit in ignes      Inque suos cineres procubuere domus.   Ne morer exemplis, memoro pro pluribus unum:      Te quoque turbari tu, Tiberine, doles. Qui Tiberis Latio celebrari nomine gaudes, Thybridis impura voce notatus oles. Haec si pernicies vel sancta vocabula tangit, Verborum plebem qualia fata manent? Nec parat insidias tantum: nos despicit omnes; Iactat enim patriam conspicuumque genus. Graeculus est sane: φιλός, calvusque levisque, Vox vero querulum vixque virile sonat. Nec iam plura noto: gravis est manifestaque culpa; Est vestrum poenae constituisse genus. Cedimus hoc vobis nostro de iure, Quirites: Hic sensum populi iudiciumque sequar."
Matthaeus Platearius
Matthaeus Platearius fuit scriptor de re medica Latinus mediaevalis. In schola medica Salernitana inter annos fere 1150 et 1180 floruisse censetur. An fuerit membrum familiae Plateariorum disputatur, in qua aliqui patrem Ioannem vel Matthaeum seniorem, matrem Trotulam gynaecologam celeberrimam, fratrem Ioannem iuniorem recognoverunt.
Randall Davidson
Randall Davidson Baro Davidson of Lambeth (natus familia oriunda e Scotia die 7 Aprilis 1848; mortuus die 25 Maii 1930) fuit ab anno 1903 usque ad annum 1928 archiepiscopus Cantuariensis. Davidson fuit primus archiepiscopus Cantuariensis qui se a munere abdicavit.
Humbertus Saba
Humbertus Saba (natus a matre Iudaea Umberto Poli Tergeste Imperii Austro-Hungarici die 9 Martii 1883; mortuus Goritiae die 25 Augusti 1957) fuit poeta et scriptor Italus qui autobiographiam scripsit et cuius parens erant Iudaei. Alma mater sua fuit Universitas Pisana ubi archaeologiam, Theodiscam et Latinam studit.
Lubbock Comitatus
Lubbock Comitatus  (Anglice:  Lubbock County) est Texiae comitatus in Civitatibus Foederatis Americae 242628 incolarum (anno 2000). Comitatus, cuius caput est vicus Lubbock, anno 1876 creatus est. In hoc comitatu quarta pars incolarum (accurate 27.5 %) oriunda e America Latina est et quinta pars haud Anglice domu (22.3 %) loquitur.
Lingua Parya
Lingua Parya ad Linguas Indicas e divisione Indoiranica familiae Indoeuropaeae pertinet. In Tadzikistania et Uzbecia adhibetur.
Iosephus Severgnini
Iosephus Severgnini qui dicitur Beppe (natus die 26 Decembris 1956 in Crema ) est diurnarius et scriptor Italicus. Apud “ Il Giornale” Indri Montanelli discipulus fuit et multos annos in Anglia vixit et etiam pro The Economist operam dedit. Nunc diurnarius apud Il Corriere della Sera est.
Henderson Comitatus (Texia)
Henderson Comitatus  (Anglice:  Henderson County) est Texiae comitatus in Civitatibus Foederatis Americae 73277 incolarum (anno 2000). Comitatus, cuius caput est vicus Athens, anno 1846 creatus est. In hoc comitatu minima pars incolarum (accurate 6.9 %) oriunda e America Latina est et haud Anglice domi (7.5 %) loquitur.
Decimus Iulius Silanus
Decimus Iulius Silanus (natus anno ignoto, mortuus anno 190 vel 192) senator Romanus saeculo secundo exeunte fuit. Nomen eius non certe traditum est, fortasse Dulius Silanus nomen correctum est. Anno 189 consul ordinarius creatus est. Iussu Commodi imperatoris necatus est.
Iacobus Cammarata
Iacobus Cammarata (natus Panormi die 27 Martii 1951) est causidicus, vir publicus Italicus et ab anno 2001 ad annum 2012, in quo is se magistratu abdicavit, urbis magister Panormi.
Morbus Creutzfeldt-Jakob
Morbus Creutzfeldt-Jakob (ICD-10: A81.0 cum F01.2) est cerebri morbus neurodegenerativus, quo proteina pathologica (prionta) imprimis in systemate nervoso centrali aggregant. Inter incubationem et signa morbi complures anni cedunt, ac cursus morbi ab signis apparendi rapide accelerat ad mortem, qui tum intra singularem annum accidit.
Symptomata saepe inventa sunt syndromata pyramidalia (motuum voluntariorum), mores mutati conspicui (etiam anxietas, paranoea, depressio), mala cognitionis (usque ad dementiam), perturbationes visus, syndromata cerebelli. Non rarus in cursu aegroti valde pavidi sunt.
Diagnosis anamnesis, investigationis, EEG (complexibus triphasicis), liquoris cerebrospinalis (proteini 14-3-3) examinationae, IRM ope facta est.
Adhuc nulla tractatio morbi descripta est.
Lingua Khetrani
Lingua Khetrani ad Linguas Indicas e divisione Indoiranica familiae Indoeuropaeae pertinet; in serie Lahnda saepe numeratur. In Pakistania adhibetur ad limitibus provinciarum Balochistan et Punjab.
Hutchinson Comitatus (Texia)
Hutchinson Comitatus  (Anglice:  Hutchinson County) est Texiae comitatus in Civitatibus Foederatis Americae 23857 incolarum (anno 2000). Comitatus, cuius caput est urbicula Stinett, anno 1876 creatus est. In hoc comitatu  septima pars incolarum (accurate 14.7 %) oriunda e America Latina est.
Phaedo (Plato)
Phaedo (Graece ) est dialogus Platonis, in quo Phaedo Elidensis, discipulus Socratis, philosopho Phliasio Echecrati de ultimo die Socratis narrat. Socrates, in carcere coniectus, de natura mortis et immortalitate animae cum Cebete et Simmia, philosophis Thebanis, disputat. Argumenta pro immortalitate animae et contra immortalitatem exponuntur cum Theoria Formarum. Insignissimae inter haec argumenta sunt duae rationes: ratio recordationis et ratio formarum aeternarum, quas anima participat. Tunc Socrates fatum animae post mortem exponere incipit. Post letum, iudicium et poena animae opperiuntur. Hic dialogus solus est ubi Xanthippe, uxor Socratis, adest. Semel etiam breviter loquitur, cui autem Socrates non respondet.
Marcus Porcius Cato Uticensis etiam hunc librum ante suam mortem voluntariam legebat.
Houston Comitatus (Texia)
Houston Comitatus  (Anglice:  Houston County) est Texiae comitatus in Civitatibus Foederatis Americae 23185 incolarum (anno 2000). Comitatus, cuius caput est vicus Crockett, anno 1837 creatus est. In hoc comitatu minima pars incolarum (accurate 7.5 %) oriunda e America Latina est et haud Anglice domu ( 7.5 %) loquitur.
Ordinatio Regni Mineralium secundum Linnaeum
Ordinatio Regni Mineralium secundum Linnaeum, in mineralogia, est classificatio mineralia similis systemati periodico in chemia, e libro Systema Naturae Linnaei.
Regnum Minerale (synonyma Mineralia, Lapidea) Linnaeus, A.D. 1748: 145; continet 3 classes; 8 ordines; 42 genera; 194 species ; cum 1 ordine extincto; 8 generibus; 40 speciebus:
Petrae
Anno 1505, medicus Ulricus Rülein Calewensis, in primo opere geologico impresso, titulo Ein nützlich Bergbüchlin von allen Metallen als Golt, Silber, Zeyn, Kupfer ertz, Eisen stein, Bleyertz, und von Quecksilber, mineralia tribus subclassibus dividit:
Robertus Catesby
Robertus Catesby (natus in familia Catholicissima in Lapworth in Warwickshire anno 1573; mortuus die 8 Novembris 1605) fuit vir Anglicus qui cum Guidone Fawkes et aliis conspiratoribus Catholicis anno 1605 interficere Regem Iacobum I et Protestantes, Catholicos necatu persecutores, a nitrato Parlamentum pulvere destruendo conati sunt.
Ervinus Huber
Ervinus (Theodisce: Erwin) Huber (natus in oppido Reisbach Bavariae 26 Iulii 1946) est vir publicus Bavariae factionis CSU.
Iuventus et munus
Huber anno 1963 oppido Dingolfing scholam mediam finivit, deinde minister publicus pro Administerio Aerarii Publici Bavariae factus est. Annis 1969–1973 gymnasium vespertinum frequentavit et maturitatem adeptus est. Deinde Monachii oeconomiae studebat atque anno 1978 diploma accepit.
Cursus honorum
Huber, sodalis CSU, est ab anno 1978 legatus senatus terrae Bavariae. Annis 1988–1994 secretarius generalis factionis suae erat. Anno 1994, Edmundus Stoiber praeses ministrorum Bavariae eum administrum civitatis in cancellaria civitatis fecit, quem magistratum ad annum 1995 duxit, cum administer aerarii publici nominatus est. Ab anno 1998 iterum cancellariam civitatis administer rexit. Anno 2003 praeterea, administerium rerum foederalium suscepit. Mense Decembri 2005, novus administer oeconomiae et commeatus nominatus est; quod officium ad annum 2008 duxit. Cum Stoiber pronuntiavisset, se mox a magistratibus se recessurum, Huber die 29 Septembris 2007 praeses factionis CSU electus est. Quod factio sua anno 2008 electionem senatus terrae perdiderat, 25 Octobris 2008 a magistratu praesidis se recessit. Successor Horatius Seehofer electus est.
Publius Vatinius
In republica Romana antiqua Publius Vatinius (circa 95 a.C.n. natus, mortuus vero post 43 a.C.n.) fuit Caesarianus ; cum Cicerone autem, per aliquantum dumtaxat temporis graves inimicitiae ei fuere. Consulatum anno 47 a.C.n. cum Quinto Fufio Caleno gessit.
De familia
Vatiniorum familia e Reate in Sabinis orta est, in qua familia Publius Vatinius solus summos magistratus Romae gessisse videtur. Ita homo novus fuit, patrocinio Caesaris, ut multi illo tempore, provectus. Antoniam autem uxorem duxerat, filiam Marci Antonii Cretici, cui anno 74 a.C.n. pro praetore bellum adversus piratas mandatum erat, et Iuliae, sororis Lucii Iulii Caesaris, consulis anno 64 a.C.n.. Postea circa finem vitae Pompeiam, nobilem feminam et cum Pompeio Magno cognatam, uxorem habuit.
Deformi corpore morborum causa fuisse constat: pedibus enim aegrotabat, et faucium tumore adfectus erat. Cum adversarii alii tum maxime Cicero haec vitia corporis saepe palam irriserunt: itaque Vatinio virtute animi ac constantia maxima opus fuit, ut ad consulatum perveniret
De cursu honorum
Difficile in primis est, cum de Vatinio quaerimus, veritatem dinoscere: nam multa de eo homine per Ciceronem nobis tradita sunt, qui eum oderat et invectivam in Vatinium scripsit adhuc exstantem. Non semper callido ac vehementi advocato credendum est, qui iniuriis non semper abstinuit!
Publius Vatinius quaestor ad annum 63 a.C.n. factus est, adiuvante socero Lucio Caesare, qui tum consul erat. Provincia "aquaria" ei obvenit, id est litus inter Ostiam et Puteolos curabat. Cum Puteolos missus esset, iram incolarum per furta improba meruisse dicitur, quorum querelae ad Ciceronem consulem renuntiatae sunt (nihil apertius de eo negotio narravit Cicero).
Anno 62 a.C.n., Gaio Cosconio proconsuli Hispaniae Ulterioris legatus fuit. Post reditum tribunus plebis anno 59 a.C.n., Gaio Caesare Marco Bibulo consulibus, fuit. Quo anno popularibus ac maxime Caesari studuit dum leges ad populum fert: lex Vatinia nobilissima Galliam Cisalpinam ac Illyricum per quinquennium post consulatum Caesari decrevit. Caesar postea, fortasse per iocum, contendit Vatinium nihil gratis eo anno egisse.
Anno proximo (58 a.C.n.), ab inimicis et optimatibus apud iudices accusatus est quod contra leges et auspicia multa in tribunatu fecisset : auctore enim Caesare non tantum Marci Bibulis consulis obnuntiationes perpetuas sed etiam intercessiones nonnullorum tribunorum optimatibus faventium in legibus ferendis neglexerat. Itaque e Gallia ubi legatus Caesari voluerat esse celerrime Romam reversus est ubi tribunus plebis Publius Clodius ei saluti fuit ac per sequentes annos multa simul fecerunt Vatinius et Clodius, dum popularium partibus favent: Ciceronem in exsilium egere, Titum Annium Milonem apud iudices non semel de vi et ambitus accusaverunt, item Publium Sestium, quem Cicero feliciter defendit (Pro Sestio).
Postea Vatinius, qui militaris artis expers non erat, legatus Caesari in Gallia anno 51 a.C.n. fuit necnon deinde bello civili portum Brundisium adversus Pompeianorum ducem Decimum Laelium anno 48 a.C.n. feliciter defendit. Ubi post pugnam ad Pharsalum ex Epiro redientem Ciceronem benigne accepit ac bona fide tutatus est. Praeterea initio anni 47 a.C.n. mare Hadriaticum in Caesaris potestatem redegit, dum Marcum Octavium Pompeianorum ducem navali proelio vincit atque ipsius navem demergit. Ob quae merita Caesar eo ipso anno per nonnullos dies ei consulatum detulit, Quinto Fufio Kaleno collega dato. Nam illo anno respublica consulibus diu caruit : comitia consularia antequam dictator Caesar ex Asia Romam redisset, non habita sunt quia ipse illis praesidere volebat : itaque consules huius anni  autumno tantum renuntati sunt. In augurum quoque collegium tum cooptatus est.
Post consulatum, provinciam Illyricum ab anno 46 a.C.n. usque ad initium anni 43 a.C.n. pro consule rexit, quo tempore a militibus desertus ad Marcum Brutum transeuntibus, qui bellum adversus triumviros gesturus provinciam Vatinii invaserat, Romam reversus de Dalmatiis die 31 Iulii 42 a.C.n. triumphavit, quas gentes debellaverat, cum proconsul in Illyrico esset. Post triumphum, nihil de Vatinio accepimus.
De homine.
Scriptorum antiquorum iudicium de Vatinio saepe acerbissimum fuit ; haec enim apud Velleium legimus : " (Vatinius) in quo deformitas corporis cum turpitudine certabat ingenii, adeo ut animus eius dignissimo domicilio inclusus videretur ".